Rokas Gedminas

Rokas Gedminas (g. 1993 m. balandžio 13 d. Šiauliai) – Lietuvos futbolininkas, žaidžiantis saugo arba puolėjo pozicijoje. A lygoje sužaidęs daugiau nei šimtą rungtynių.

Karjera 
Karjeros pradžioje (2012 m.) žaidė „Šiaulių“ klube. 2013 m. liepos 7 d. pelnė du įvarčius prieš VMFD Žalgiris, tačiau tai neišgelbėjo šiauliečių nuo pralaimėjimo. Keturis sezonus atstovavo šiauliečių klubui. Žaisdavo ir pagrindinėje komandoje, ir dublerių ekipoje.

Šiauliams pasitraukus iš A lygos ir išformavus ekipas, 2016 m. perėjo į Klaipėdos „Atlantą“. Du sezonus buvo atlantiečiu.

2018 m. perėjo į FK Trakai, tačiau nepavyko įsitvirtinti pagrindinėje sudėtyje. Dažniausiai pasirodydavo po keitimo. Pelnė vieną įvartį A lygoje į buvusios komandos (FK Atlantas) vartus. Žaidė Europos lygos rungtynėse. Nesibaigus sezonui paliko trakiškių klubą.

2019 m. atstovavo Pakruojo klube, kuris dalyvavo Pirmoje lygoje. Sužaidė devyniolika rungtynių ir pasižymėjo trimis įvarčiais.

2020 m. pranešta, kad Rokas grįžta į Šiaulius. Atstovavo FA Šiauliai, kurie žaidė Pirmoje lygoje.

Rinktinės

U–17 rinktinė 
Atstovavo Lietuvos U–17 rinktinę. 2009 m. spalio 6 d. žaidė rungtynėse prieš Rumuniją. O spalio 21 d. pelnė įvartį ir padėjo lietuviams nugalėti varžovus iš Farerų salų.

U–21 rinktinė 
Atstovavo U–21 rinktinę. 2013 m. rugpjūčio 8 d. žaidė rungtynėse prieš San Mariną.
2014 m. sausio 18 d. prieš latvius sužaidė visas rungtynes. 
2014 m. vasario 2 d. dar kartą kovojo su latviais.

Išnašos

Nuorodos 
 soccerway
 lietuvosfutbolas.lt
 transfermarkt.com

Lietuvos futbolininkai